**Zadanie zákazky**

Postupom podľa § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov

**Identifikácia verejného obstarávateľa**

Názov: Ekonomická univerzita v Bratislave

Sídlo: Dolnozemská cesta č. 1, 852 35 Bratislava

IČO: 00399957

Telefón: +421 267295147

Kontaktná osoba: Anna Národová

Verejný obstarávateľ podľa zákona č. 343/2015 Z. z. o verejnom obstarávaní a o zmene a doplnení niektorých zákonov, v platnom znení (ďalej len **„Zákon o verejnom obstarávaní/ZVO“) Ekonomická univerzita v Bratislave** (ďalej len **„Verejný obstarávateľ")** realizuje prieskum trhu na obstaranie zákazky podľa § 117 ZVO s názvom **„Servis, údržba a opravy motorových vozidiel“** (ďalej len **„predmet zákazky").**

Podmienkou hodnotenia predloženej/predložených cenovej/cenových ponuky/ponúk bude splnenie všetkých nižšie uvedených podmienok. Cenové ponuky, ktoré splnia stanovené podmienky, budú hodnotené na základe kritérií určených v bode **7.1 tohto zadania**.

1. VYMEDZENIE PREDMETU ZÁKAZKY
   1. Opis predmetu zákazky

Je podrobne opísaný v prílohe č. 1 tohto zadania.

* 1. Kód klasifikácie produkcie (CPV): 50112000-3

1. MIESTO A DOBA PLNENIA
   1. Miesto poskytnutia predmetu zákazky:

Miestom poskytovania služieb tvoriacich predmet zákazky budú spravidla servisné prevádzky poskytovateľa služieb. Preberacie body poskytovateľa určené na protokolárne prevzatie služobných vozidiel poskytovateľom a ich spätné odovzdanie po poskytnutí servisných služieb nesmú byť vo vzdialenosti väčšej ako 20 km od miesta, na ktorom sa servisované služobné motorové vozidlo obvykle nachádza počas bežnej prevádzky. Ak nie je možné preberať a odovzdávať služobné vozidlá v takto stanovenej vzdialenosti, bude prebiehať preberacie a odovzdávacie konanie priamo u objednávateľa. V prípade opráv nepojazdných vozidiel začne byť služba poskytovaná odťahom, alebo odvozom z miesta, na ktorom sa vozidlo stalo nepojazdným.

* 1. Doba plnenia: Zmluvabude uzatvorená na obdobie 24 mesiacov, alebo do vyčerpania ceny predmetu zákazky uvedenej v zmluve, podľa toho ktorá z uvedených skutočností nastane skôr.

1. PODMIENKY PREDKLADANIA CENOVÝCH PONÚK

3.1 Cenovú ponuku je potrebné predložiť osobne/poštou v uzavretej obálke na adresu:

Ekonomická univerzita v Bratislave

Oddelenie pre verejné obstarávanie

Dolnozemská cesta č. 1, 852 35 Bratislava

e-mail: anna.narodova@euba.sk

informácie na tel.č. 672 95 147

kontaktná osoba: Anna Národová

* 1. Na obálke bude uvedené obchodné meno uchádzača (ďalej „Uchádzač") a nápis„Cenová ponuka – oprava motorových vozidiel".
  2. Cenovú ponuku je potrebné doručiť najneskôr: 18.10.2021 do 10:00 hod.
  3. Uchádzač môže Cenovú ponuku vziať späť, alebo zmeniť najneskôr do termínu predkladania ponúk uvedeného v bode 3.3 tohto zadania.

1. SPÔSOB URČENIA CENY

Ceny musia byť stanovené v eurách v zmysle zákona NR SR č. 18/1996 Z. z. o cenách v znení neskorších predpisov, vyhlášky MF SR č. 87/1996 Z. z., ktorou sa vykonáva zákon NR SR č. 18/1996 Z. z. o cenách v znení neskorších predpisov.

* Cena musí zahŕňať všetky náklady a výdavky uchádzača vynaložené v súvislosti s poskytnutím predmetu zákazky opísanom v prílohe č. 1 tohto zadania, vrátane prípadných ďalších iných príplatkov alebo poplatkov.
* Všetky ceny predložené v ponuke musia byť zaokrúhlené na dve desatinné miesta a musia byť vyššie ako nula.
* Cenu za predmet zákazky uchádzač vypočíta nasledovne:

Ocenená  **tabuľka, ktorá je uvedená v prílohe č. 1 ku zmluve + 17 500,00 eur s DPH (výška ceny náhradných dielov určených verejným obstarávateľom počas trvania uzavretej zmluvy) = kritérium hodnotenia ponúk.**

* **Celková cena práce predmetu plnenia, je určená ako súčet celkových cien jednotlivých položiek tvoriacich predmet zákazky (príloha č. 1 ku zmluve).**

* Cenu práce uchádzač stanoví na základe uvedeného predpokladaného množstva, vrátane všetkých nákladov spojených s poskytovaním predmetu zákazky. Uchádzač nebude oprávnený požadovať inú úhradu za prípadné dodatočné náklady, ktoré si opomenul započítať do ceny práce. Pri tvorbe cien musí uchádzač zohľadňovať ich primeranosť na základe jemu vzniknutých nákladov a primeranej miery zisku.
* DPH bude účtovaná podľa všeobecne platných právnych predpisov platných v čase fakturácie.
* V prípade, že uchádzač nie je platiteľom DPH, toto uvedie pri vyjadrení ceny.
* Cenu je potrebné uvádzať v zložení: v euro bez DPH, výšku DPH a cenu celkom v euro vrátane DPH.
* Prílohou každej riadne vystavenej faktúry bude písomná objednávka verejného obstarávateľa, obojstranne potvrdený zákazkový list a preberací protokol potvrdený poverenou osobou objednávateľa.
* Úhrada za plnenie bude realizovaná bezhotovostným platobným stykom na účet poskytovateľa služieb uvedený v záhlaví zmluvy o poskytovaní servisných služieb.
* Ponúknuté jednotkové ceny za normohodiny/km, budú počas celej doby platnosti zmluvy pevné a nemenné.

1. OBSAH A ZÁVÄZNOSŤ CENOVEJ PONUKY
   1. Cenová ponuka musí byť záväzná do 31.12.2021.
   2. Súčasťou ponuky musia byť:

* Identifikácia uchádzača.
* Návrh ceny za celý predmet zákazky tak, ako je to vymedzené v bode 4. tohto zadania.
* Návrh na plnenie kritériá.
* Návrh zmluvy vrátane príloh – na predmet zákazky (uchádzač predkladá všetky prílohy, okrem tých kde je uvedené, že doplní úspešný uchádzač). Znenie obchodných podmienok je uvedené v prílohe 4 tohto zadania. NÁVRH zmluvy nemožno meniť, ani uvádzať výhrady, ktoré by boli v rozpore s požiadavkami a podmienkami uvedenými v tomto zadaní na predkladanie cenových ponúk, a ani také skutočnosti, ktoré sú v rozpore so všeobecne záväznými právnymi predpismi. Návrh zmluvy musí byť podpísaný uchádzačom, jeho štatutárnym orgánom, alebo členom štatutárneho orgánu, alebo iným zástupcom uchádzača, ktorý je oprávnený konať v mene uchádzača v záväzkových vzťahoch.
* Doklady na preukázanie splnenia podmienok účasti uvedených v prílohe č. 2 Podmienky účasti tohto zadania.
* Označenie kontaktnej osoby (s uvedením mena a priezviska, e- mailovej adresy a mobilného telefónneho čísla), na ktorú sa môže Verejný obstarávateľ obrátiť v prípade potreby získať vysvetlenie k obsahu predloženej Cenovej ponuky.
* Dokumenty uvedené v bode 5.2 musia byť podpísané osobou, resp. osobami oprávnenými konať v mene uchádzača.
* Uchádzač je povinný najneskôr k podpisu zmluvy uviesť a identifikovať svojich subdodávateľov podľa §41 ods. 3 ZVO. Verejný obstarávateľ si vyhradzuje právo odmietnuť subdodávateľa, ktorý je s ním v obchodnom, súdnom alebo inom spore.
* Verejný obstarávateľ nesmie uzavrieť zmluvu s uchádzačom/mi, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora, alebo ktorých subdodávatelia alebo subdodávatelia podľa osobitného predpisu, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora (§11 ods. 1 zákona o verejnom obstarávaní).
* Cenová ponuka nesmie obsahovať žiadne obmedzenia alebo výhrady, ktoré sú v rozpore s požiadavkami a podmienkami uvedenými Verejným obstarávateľom v tomto zadaní.

1. UZAVRETIE ZMLUVY A OBCHODNÉ PODMIENKY
   1. Medzi úspešným uchádzačom a Verejným obstarávateľom bude na poskytnutie služieb tvoriacich predmet zákazky uzavretá Zmluva o poskytnutí služieb podľa zákona č. 513/1991 Zb. Obchodného zákonníka v znení neskorších predpisov (ďalej len „Zmluva“).
   2. Zmluva bude uzavretá podľa podmienok vymedzených v tomto zadaní, v predloženej cenovej ponuke a obvyklých podmienok stanovených Obchodným zákonníkom, ako aj ďalšími právnymi predpismi upravujúcimi realizáciu predmetu zákazky. Návrh zmluvy je prílohou č. 4 tohto zadávania zákazky.
   3. Predmet zákazky bude financovaný z prostriedkov Verejného obstarávateľa.
2. HODNOTENIE PONÚK
   1. Cenové ponuky, ktoré splnia všetky podmienky stanovené v tomto zadaní, budú hodnotené na základe kritérií, ktoré sú uvedené a popísané v prílohe č. 3 tohto zadania.
   2. Každému uchádzačovi bude doručené oznámenie o výsledku vyhodnotenia jeho cenovej ponuky.
3. ĎALŠIE PODMIENKY
   1. Uchádzači znášajú všetky náklady súvisiace s vypracovaním svojej cenovej ponuky.
4. KONTAKTNÉ ÚDAJE
   1. Ďalšie informácie a vysvetlenia týkajúce sa organizácie tohto zadania zákazky môžete získať u zástupcu Verejného obstarávateľa na e-mailovej adrese: anna.narodova@euba.sk

Príloha č. 1

Opis predmetu zákazky

Nižšie sú stanovené záväzné požiadavky na služby tvoriace predmet zákazky.

Predmetom zákazky je poskytovanie servisných služieb a opráv služobných motorových vozidiel Ekonomickej univerzity v Bratislave (ďalej tiež len „**servis služobných motorových vozidiel**“) v súlade s podmienkami vymedzenými a stanovenými v tomto zadaní.

**1. ZÁKLADNÝ OPIS**

Predmetom zákazky je zabezpečenie kompletného servisu, opráv a údržby služobných motorových vozidiel Ekonomickej univerzity v Bratislave.

Servisné služby tvoriace predmet tejto zákazky budú poskytované pre nasledovné organizačné zložky Ekonomickej univerzity v Bratislave:

* Ekonomická univerzita v Bratislave, Dolnozemská cesta č. 1, 852 35 Bratislava,
* ŠD Ekonomickej univerzity v Bratislave, Dolnozemská cesta č. 1, 852 35 Bratislava,
* ŠD Ekonomickej univerzity v Bratislave, Prokopa Veľkého 41, 817 07 Bratislava,
* ŠD Ekonóm Ekonomickej univerzity v Bratislave, Prístavná 8, 821 09 Bratislava,
* VVICB Kapušany, 822 12 Kapušany 568 (areál PD, smer Bardejov)
* Podnikovohospodárska fakulta Ekonomickej univerzity v Bratislave so sídlom v Košiciach, Tajovského 13, 041 30 Košice.

Kompletný zoznam služobných motorových vozidiel, pre ktoré majú byť servisné služby poskytované, rozdelený podľa ich zaradenia v rámci konkrétnych organizácií spolu s uvedením východiskového bodu pre určenie optimálne dostupnej servisnej prevádzky ako miesta poskytovania služieb- je obsahom Prílohy č. 2 k zmluve.

Verejný obstarávateľ obstaráva predmet zákazky na účely zabezpečenia komplexnej správy a údržby vozového parku najmä, no nielen v rozsahu servisných úkonov predpísaných výrobcami podľa počtu ubehnutých kilometrov na osobných motorových vozidlách, za použitia výrobcami predpísaného zariadenia, techniky, vybavenia, originálnych/alternatívnych náhradných dielov, špeciálneho náradia a dodržiavania technologických postupov predpísaných výrobcami motorových vozidiel. Ide o vykonávanie servisných úkonov na vozidlách od výrobcov automobilov továrenských značiek uvedených v Prílohe č. 2 k zmluve.

Verejný obstarávateľ obstaráva predmet zákazky zároveň z dôvodov potrieb vyplývajúcich zo zabezpečovania dlhodobého bezporuchového a bezpečného užívania a prevádzky uvedených služobných motorových vozidiel, preto je nevyhnutné, aby boli všetky servisné služby poskytované riadne a včas podľa aktuálnych potrieb verejného obstarávateľa za použitia výrobcami predpísaného zariadenia, techniky, vybavenia, originálnych/alternatívnych náhradných dielov, špeciálneho náradia a dodržiavania technologických postupov predpísaných výrobcami motorových vozidiel.

Uchádzačom poskytované služby budú zahŕňať nasledovné plnenia:

- diagnostika porúch prostredníctvom RJ

- montáž certifikovaných zabezpečovacích zariadení

- výmena žiaroviek, stieračov, dobitie a výmena akumulátorov

- diagnostika (geometria a nastavenie svetiel)

- servis a plnenie klimatizácií (oprava, dezinfekcia, údržba systému)

- odborná príprava vozidiel na technickú kontrolu a emisnú kontrolu a zabezpečenie jej kompletného výkonu

- umytie a vyčistenie vozidla po poskytnutí servisnej služby

- výmena kolies (pneumatík, diskov, ventilov)

- oprava defektov, vyváženie, hustenie

- obmena a likvidácia ojazdených a poškodených pneumatík

- oprava poškodených plechových a hliníkových diskov, resp. zabezpečenie nových v prípade vážneho poškodenia

- odvoz a dovoz zamestnanca verejného obstarávateľa na pracovisko, pri ponechaní vozidla v servise v prípade poistnej udalosti

- príjazd na miesto poruchy, alebo údržby, vopred dohodnuté s prevádzkovateľom vozidla a vykonanie vopred dohodnutých služieb na tomto mieste

- asistencia pri odpredaji vozidiel

- asistencia pri nákupe nových vozidiel

- zabezpečenie všetkých administratívnych úkonov spojených s evidenciou vozidiel na dopravnom inšpektoráte

- poskytnutie náhradného vozidla počas opravy osobných služobných motorových vozidiel zaradených do vyššej triedy v prípade poistných udalostí

- riešenie poistných udalostí

- odťah nepojazdného vozidla v rámci celej SR podľa požiadavky objednávateľa – vyprostenie, nakládka, odtiahnutie

- mechanické opravy vozidiel s výmenou dielov

- servis a opravy brzdových systémov, chladiaceho systému a systému riadenia

- výmena brzdových obložení a brzdových kotúčov, tlmičov, náprav

- generálne opravy a opravy motorov a prevodoviek, rozvodoviek a diferenciálov, podvozku, nápravy

- výmena a oprava brzdových obložení a kotúčov na nápravách

- opravy a výmena čelných skiel

- kontrola a výmena prevádzkových náplní (olej, filtre, mazanie)

- výmena rozvodových remeňov, kolies a kladiek

- oprava podvozkových častí

- oprava výfukových systémov

- oprava guľových čapov

- oprava elektrického systému

- opravy elektroinštalácie, vzduchotlaku, bŕzd

- opravy havarovaných vozidiel – brúsenie, tmelenie, zváranie, vyklepávanie, lakovanie, heverovanie

- opravy karosérií vozidiel

- ošetrenie a konzervácia podvozkových častí a dutín vozidla

- zváranie plastov.

Pri poskytovaní všetkých servisných služieb je uchádzač povinný verejnému obstarávateľovi dodávať výlučne nové originálne náhradné diely a súčiastky pochádzajúce od autorizovaných predajcov motorových vozidiel, ktoré sú zbavené akýchkoľvek práv tretích osôb.

Servisné služby musia byť počas celého trvania zmluvného vzťahu poskytované v súlade so všeobecne záväznými právnymi predpismi a príslušnými technickými normami s vynaložením odbornej starostlivosti, hospodárne a efektívne, pričom uchádzač ako poskytovateľ musí postupovať podľa požiadaviek verejného obstarávateľa a dbať na jeho oprávnené záujmy.

**2. POŽADOVANÝ ROZSAH OBSTARÁVANEJ SLUŽBY**

Predpokladaný rozsah poskytovania servisných služieb jednotlivým organizáciám na strane verejného obstarávateľa počas celej doby trvania zmluvného vzťahu je uvedený v Prílohe č. 1 k zmluve.

**3. MIESTO POSKYTOVANIA SERVISNÝCH SLUŽIEB**

Miestom poskytovania služieb tvoriacich predmet zákazky budú spravidla servisné prevádzky uchádzača (ďalej tiež aj „poskytovateľa“). V prípade opráv nepojazdných vozidiel začne byť služba poskytovaná odťahom, alebo odvozom z miesta, na ktorom sa vozidlo stalo nepojazdným.

**4. PREVZATIE VOZIDLA**

Prevzatie pojazdného vozidla

Preberacie body poskytovateľa služieb určené na protokolárne prevzatie služobných vozidiel poskytovateľom služieb a ich spätné odovzdanie po poskytnutí servisných služieb nesmú byť vo vzdialenosti väčšej ako 20 km od miesta, na ktorom sa servisované služobné motorové vozidlo verejného obstarávateľa nachádza počas bežnej prevádzky. Údaje o mieste lokalizácie vozidiel počas bežnej prevádzky sa nachádzajú v tabuľke, ktorá je prílohou č. 2 k zmluve. Ak nie je možné preberať a odovzdávať služobné vozidlá v takto stanovenej vzdialenosti (napr. z dôvodu, že uchádzač takýmto miestom nedisponuje), bude prebiehať preberacie a odovzdávacie konanie priamo u verejného obstarávateľa ako objednávateľa v mieste lokalizácie vozidla podľa prílohy č. 2 k zmluve. Vyhotovenie preberacieho protokolu s uvedením identifikácie motorového vozidla (najmä ŠPZ a VIN číslo vozidla), stavu najazdených kilometrov, stavu PHM odpísaním dojazdovej vzdialenosti, dátumu a času prebratia vozidla v listinnej podobe v počte najmenej dvoch exemplárov (pre každú zmluvnú stranu jeden) je povinnosťou poskytovateľa.

Prevzatie nepojazdného vozidla

Nepojazdné vozidlá budú preberané v mieste, na ktorom sa vozidlo stalo nepojazdným a ktoré oznámi telefonicky verejný obstarávateľ ako objednávateľ poskytovateľovi prostredníctvom povereného pracovníka. Pre telefonické nahlasovanie porúch musia byť poverení pracovníci poskytovateľa k dispozícii 24 hodín denne a sú povinní začať poskytovať služby bezodkladne po prijatí telefonátu, pričom odťah musí byť vykonaný najneskôr do šiestich hodín od nahlásenia poruchy. V prípade mimoriadne nepriaznivých poveternostných podmienok môže byť lehota podľa predchádzajúcej vety dohodou primerane predĺžená.

Podrobné podmienky preberania vozidiel sú uvedené v časti Obchodné podmienky poskytnutia predmetu zákazky.

**5. LEHOTY POSKYTOVANIA SLUŽIEB**

Pre stanovovanie predpokladaných termínov poskytnutia plnení servisných služieb platí vo všeobecnosti, že servisné služby budú poskytované v nasledovných lehotách od prevzatia vozidla poskytovateľom:

- drobné servisné služby a pravidelné servisné prehliadky – 1 hod. až 1 pracovný deň,

- bežné servisné služby (opravy podvozku, výmena dielov) – do 2 pracovných dní,

- výmena častí karosérie, lakovanie – 3 až 10 pracovných dní,

- veľké servisné služby a havárie – do 5 až 30 pracovných dní.

**6. ZÁRUKY**

Záruka na všetky poskytnuté servisné služby a s nimi spojené plnenia (náhradné diely, súčiastky) je min. 24 mesiacov. Záručná doba začne plynúť dňom nasledujúcim po dni odovzdania plnenia.

**7. DOBA PLNENIA**

Zmluva bude uzatvorená na obdobie 24 mesiacov, alebo do vyčerpania celkového maximálneho finančného limitu určeného v zmluve ak toto nastane skôr.

Príloha č. 2

PODMIENKY ÚČASTI UCHÁDZAČOV

1. OSOBNÉ POSTAVENIE
   1. Uchádzač musí spĺňať podmienky účasti týkajúce sa osobného postavenia vymedzené v ustanovení § 32 ods. 1 písm. e) a f) ZVO.

Spôsob preukázania splnenia podmienok podľa § 32 ods. 1 písm. e) ZVO:

1. uchádzač zapísaný v zozname hospodárskych subjektov (ZHS) podľa §152 ZVO môže preukázať splnenie podmienok účasti osobného postavenia informáciou o zapísaní do ZHS, alebo predložením platného potvrdenia úradu o zapísaní do ZHS,
2. uchádzač, ktorý nie je zapísaný v ZHS podľa § 152 ZVO preukáže splnenie podmienok účasti osobného postavenia dokladom v súlade s § 32 ods. 2 písm. e) ZVO,
3. splnenie podmienky účasti podľa § 32 ods. 2 písm. f) doloženým čestným vyhlásením.

1.2 Podrobnosti k podmienkam účasti osobného postavenia a ich preukazovanie sú uvedené v § 32 ZVO. V cenovej ponuke sa predkladá originál alebo úradne overená fotokópia požadovaného dokladu.

Príloha č. 3

NÁVRH NA PLNENIE KRITÉRIÍ

**KRITÉRIÁ NA HODNOTENIE PONÚK A PRAVIDLÁ ICH UPLATNENIA**

1. Jediným kritériom na vyhodnotenie ponúk je **najnižšia cena** – v zmysle § 44 ods. 3 písm. c) zákona   
   o verejnom obstarávaní**.**
2. V tomto kritériu sa bude hodnotiť cena predmetu zákazky celkom vrátane DPH v eurách vypočítaná a vyjadrená podľa bodu 4 tohto zadania – Spôsob určenia ceny, a to = celková predpokladaná cena práce vrátane DPH v eurách (ocenená tabuľka č.1 príloha ku zmluve) + 17 500,00 eur vrátane DPH v eurách (výška ceny náhradných dielov určených verejným obstarávateľom počas trvania zmluvy)
3. Doručené ponuky sa vyhodnotia z hľadiska najnižšej ceny.
4. Uchádzačov, ktorých ponuky neboli vylúčené postupne zoradí podľa ceny od ponuky s najnižšou cenou, po ponuku s najvyššou cenou, pričom ponuke s najnižšou cenou pridelí priebežne prvé miesto. Ostatným ponukám bude postupne prideľovať priebežne druhé, tretie a ďalšie miesta. Komisia vykoná všetky úkony podľa zákona o verejnom obstarávaní.
5. Uchádzač predloží návrh na plnenie kritéria podľa priloženého vzoru vo svojej ponuke.
6. Navrhovanú cenu predmetu zákazky celkom vrátane DPH v eurách nie je možné navŕšiť počas trvania zmluvy v dôsledku registrácie úspešného uchádzača za platiteľa DPH.
7. V prípade rovnosti cien u dvoch alebo viacerých uchádzačov o poradí uchádzačov v prospech lepšieho umiestnenia rozhoduje čas doručenia ponuky.

**Návrh na plnenie kritéria - vzor**

**Údaje:** Obchodné meno uchádzača ......................................................................................

Sídlo alebo miesto podnikania uchádzača ......................................................................................

*(v prípade skupiny dodávateľov za každého člena skupiny dodávateľov)*

|  |  |
| --- | --- |
| Kritérium vyhodnotenia ponúk | EKONOMICKY NAJVÝHODNEJŠIA PONUKA |

|  |  |  |
| --- | --- | --- |
| Je uchádzač platiteľom DPH | ÁNO' | NIE' |

|  |  |
| --- | --- |
| **Kritéria** | |
| **Cena predmetu zákazky celkom vrátane DPH v eurách** =  celková predpokladaná cena práce vrátane DPH v eurách (ocenená tabuľka č.1 príloha ku zmluve) + 17 500,00 eur vrátane DPH v eurách (výška ceny náhradných dielov určených verejným obstarávateľom počas trvania zmluvy) |  |

*V ……………….…….., dňa ....................*  ……………………………….......................

*[uviesť miesto a dátum podpisu] [vypísať meno, priezvisko a funkciu*

*oprávnenej osoby uchádzača]*

**Poznámka:**

**V prípade, ak má Uchádzač - Zhotoviteľ sídlo mimo územia Slovenskej republiky a je platcom DPH, verejný obstarávateľ - Objednávateľ má povinnosť v zmysle platných právnych predpisov SR odviesť daň za Uchádzača - Zhotoviteľ - to znamená, že Uchádzač - Zhotoviteľ nebude fakturovať DPH.**

**Avšak - keďže cena predmetu zákazky celkom vrátane DPH v eurách, ktorú Verejný obstarávateľ - Objednávateľ zaplatí za predmet tejto zmluvy je kritériom na vyhodnotenie ponúk, Uchádzač - Zhotoviteľ (platca DPH) so sídlom mimo územia SR uvedie svoju cenu tak, že k nej pripočíta príslušnú výšku DPH podľa zákona č. 222/2004 Z.z.**

**---------------------------------**

'nehodiace prečiarknúť

Príloha č. 4

**Návrh Zmluvy**

**Zmluva**

o poskytovaní servisných služieb

uzavretá v zmysle § 269 ods. 2 zákona č. 513/ 1991 Zb. - Obchodného zákonníka v platnom znení

medzi

**Objednávateľ:**

Názov: Ekonomická univerzita v Bratislave

Sídlo: Dolnozemská cesta č. 1, 852 35 Bratislava

IČO: 00399957

DIČ: 2020879245

IČ DPH: SK2020879245

V zastúpení: prof. Ing. Ferdinand Daňo, PhD., rektor

Bankové spojenie: Štátna pokladnica

Číslo účtu: SK4781800000007000080671

SK1781800000007000081308

(ďalej len „**objednávateľ**")

a

**Poskytovateľ:**

Názov:

Sídlo:

IČO:

IČ DPH:

V zastúpení:

Bankové spojenie:

Číslo účtu:

(ďalej len „**poskytovateľ**")

**Čl. I**

**Predmet zmluvy**

1. Predmetom plnenia podľa tejto zmluvy je stanovenie podmienok pre poskytovanie servisných služieb, a to vykonávanie servisu, opravárenskej činnosti, údržby, prehliadok a kontrol služobných vozidiel zo strany poskytovateľa v prospech objednávateľa. Servisné služby podľa predchádzajúcej vety bude poskytovateľ poskytovať na základe objednávok.

2. Za servisné služby sa na účely tejto zmluvy považuje najmä, no nielen:

- servis a oprava služobných motorových vozidiel,

- zabezpečenie pravidelných a nepravidelných servisných úkonov na služobných motorových vozidlách,

- bežné opravy služobných motorových vozidiel,

- opravy motorových vozidiel pri poistných udalostiach,

- vykonávanie predpísaných pravidelných a nepravidelných servisných prehliadok na základe výrobcom

predpísaných cyklov,

- vykonávanie bežných opráv služobných motorových vozidiel a opráv motorových vozidiel po dopravných nehodách, vrátane opráv elektrického systému, karosérií, dverí, zámkov, okien, lakovania a obmeny pneumatík, vrátane diskov, nastavenia a vyvažovania kolies a pod.,

- všetky ostatné služby súvisiace s údržbou služobných motorových vozidiel.

3. Poskytovanie služieb podľa ods. 1. a 2. bude vykonávané na služobných vozidlách objednávateľa, ktorých Zoznam tvorí prílohu č. 2.

**Čl. II**

**Odplata za poskytovanie služieb a platobné podmienky**

1. Za poskytovanie servisných služieb podľa tejto zmluvy prináleží poskytovateľovi odplata, ktorej výška bude stanovená na základe množstva skutočne poskytnutých služieb a plnení a to nasledovne:

Služby budú oceňované podľa cenníka, ktorý tvorí prílohu č. 1 tejto zmluvy. Jednotkové ceny uvedené v cenníku podľa predchádzajúcej vety sú poskytovateľom garantované počas celej doby trvania zmluvného vzťahu.

Odplata za poskytovanie služieb bude účtovaná ako súčet ceny práce a ceny za dodanie originálnych náhradných dielov.

a) Cena práce bude stanovená ako súčin príslušnej sadzby za normohodinu a počtu skutočne odpracovaných hodín, pričom rozsah vykonaných prác bude poskytovateľom objednávateľovi fakturovaný v zmysle všeobecne platných noriem spotreby práce vydaných príslušným importérom značky motorového vozidla, alebo podľa všeobecne uznávaných noriem spotreby práce.

b) Cena originálnych náhradných dielov bude účtovaná ako cena podľa cenníka dovozcu aktuálna v čase dodania po odpočítaní poskytovateľom garantovanej zľavy. Zľava z ceny originálnych náhradných dielov vo výške ....% je poskytovateľom garantovaná počas celej doby trvania zmluvného vzťahu.

2. Výška cien za poskytovanie servisných služieb je určená v zmysle zákona 18/1996 Z. z. o cenách v znení neskorších predpisov.

3. Odplata za poskytovanie služieb podľa Článku II tejto zmluvy zahŕňa všetky náklady a výdavky poskytovateľa vynaložené v súvislosti s plnením predmetu tejto zmluvy, a to vrátane príplatkov za prácu nadčas, vo sviatok atď.

4. Jednotkové ceny za výkon práce v normohodinách a zľava z ceny originálnych náhradných dielov sú počas platnosti a účinnosti tejto zmluvy pevné a nemenné.

5. Celková cena za poskytovanie služieb na základe tejto zmluvy neprekročí maximálnu výšku .............. € bez DPH (slovom ......... eur) (ďalej „**Maximálna cena**“).

6. Odplata bude platená na základe faktúr poskytovateľa, vystavených po poskytnutí služieb, bezhotovostne na účet poskytovateľa uvedený v záhlaví tejto zmluvy. Vo faktúre poskytovateľ uvedie jednotkovú cenu podľa cenníka, ktorý tvorí prílohu č. 1 tejto zmluvy, počet odpracovaných normohodín spolu s rozpisom použitých náhradných dielov, dodaných za cenu po odpočítaní garantovanej zľavy.

7. Faktúra musí obsahovať všetky náležitosti podľa zákona č. 222/2004 Z. z. o dani z pridanej hodnoty v znení neskorších predpisov. Riadne vystavená faktúra je splatná do 30 dní od jej doručenia objednávateľovi. Súčasťou riadne vystavenej faktúry je písomná objednávka, obojstranne potvrdený zákazkový list a preberací protokol potvrdený poverenou osobou objednávateľa.

8. V prípade, že faktúra nebude obsahovať zákonom predpísané, alebo zmluvne dojednané náležitosti, resp. budú v nej uvedené nesprávne, alebo neúplné údaje, je objednávateľ oprávnený túto faktúru bezodkladne vrátiť. Po doručení opravenej alebo novej faktúry plynie nová (tridsať) 30 dňová lehota splatnosti.

9. Zmluvné strany sa dohodli, že pohľadávky ktoré vzniknú z tohto zmluvného vzťahu nie je možné postúpiť tretej osobe a ani ich založiť v prospech tretej osoby.

**Čl. III**

**Všeobecný postup pri poskytovaní servisných služieb**

1. Poskytovateľ je povinný poskytovať objednávateľovi servisné služby podľa tejto zmluvy, vykonávať údržbu a opravy služobných motorových vozidiel a taktiež dodávať originálne náhradné diely na základe písomnej objednávky. Objednávku doručí objednávateľ elektronicky na kontaktnú e-mailovú adresu poskytovateľa. Objednávka bude obsahovať najmä

(i) názov objednávateľa,

(ii) miesto kde sa vozidlo nachádza,

(iii) označenie požadovaného pravidelného a nepravidelného servisného úkon, alebo

(iv) opis inej požadovanej servisnej služby.

2. Miestom poskytovania služieb tvoriacich predmet zmluvy budú spravidla servisné prevádzky poskytovateľa služieb.

a) Preberacie body poskytovateľa určené na protokolárne prevzatie pojazdných služobných vozidiel poskytovateľom a ich spätné odovzdanie po poskytnutí servisných služieb nesmú byť vo vzdialenosti väčšej ako 20 km od miesta, na ktorom sa servisované služobné motorové vozidlo nachádza počas bežnej prevádzky. Údaje o mieste lokalizácie vozidiel počas bežnej prevádzky sa nachádzajú v tabuľke, ktorá je Prílohou č. 2 zmluvy. Ak nie je možné preberať a odovzdávať služobné vozidlá v takto stanovenej vzdialenosti, bude prebiehať preberacie a odovzdávacie konanie priamo u objednávateľa v mieste lokalizácie vozidla podľa Prílohy č. 2.

b) Preberacie body na protokolárne prevzatie nepojazdných služobných vozidiel budú miesta, na ktorých sa vozidlá stali nepojazdnými a ktoré telefonicky oznámil poverený pracovník objednávateľa poskytovateľovi.

3. Poskytovateľ sa zaväzuje prevziať vozidlo na opravu, alebo výkon služieb.

a) do 4 hodín od doručenia objednávky, v prípade prevzatia vozidla v preberacom bode. Lehota platí v prípade ak bude objednávka doručená v pracovný deň najneskôr do 12:00 hod. V ostatných prípadoch je poskytovateľ povinný prevziať vozidlo od 8:00 nasledujúceho pracovného dňa.

b) do 24 hodín od doručenia objednávky, v prípade prevzatia vozidla u objednávateľa.

Všetky servisné služby je povinný poskytovateľ začať poskytovať bezodkladne po prevzatí vozidla.

4. Pri preberaní motorového vozidla podpíšu zmluvné strany preberací protokol s uvedením identifikácie motorového vozidla (najmä ŠPZ a VIN číslo vozidla), stavu najazdených kilometrov, stavu PHM odpísaním dojazdovej vzdialenosti a dátumu a času prebratia vozidla. Vyhotovenie preberacieho protokolu podľa predchádzajúcej vety v listinnej podobe a v počte najmenej dvoch exemplárov (pre každú zmluvnú stranu jeden) je povinnosťou poskytovateľa služieb.

5. V prípade opráv nepojazdných vozidiel začne poskytovanie služby odťahom, alebo odvozom vozidla z miesta, na ktorom sa vozidlo stalo nepojazdným. Pre telefonické nahlasovanie porúch musia byť poverení pracovníci poskytovateľa k dispozícii 24 hodín denne a sú povinní začať poskytovať služby bezodkladne po prijatí telefonátu, pričom odťah musí byť vykonaný najneskôr do šiestich hodín od nahlásenia poruchy. V prípade mimoriadne nepriaznivých poveternostných podmienok môže byť lehota podľa predchádzajúcej vety dohodou primerane predĺžená. Pre vyhotovenie preberacieho protokolu v prípade odťahu, alebo odvozu nepojazdného motorového vozidla platia ustanovenia bodu 4. tohto článku v nezmenenom rozsahu.

6. Ak poskytovateľ po prevzatí služobného vozidla počas kontroly za účelom zistenia rozsahu opráv, resp. údržby zistí, že na vozidle boli vykonané neodborné zásahy, alebo že došlo k manipulácii s tachometrom, alebo vozidlo javí známky nadmerného opotrebovania, či zjavného poškodenia, je o takýchto skutočnostiach povinný bezodkladne informovať objednávateľa.

7. Ak dôjde k poruche služobného vozidla, poskytovateľ na žiadosť objednávateľa zabezpečí bezodkladne odťah, alebo odvoz vozidla do svojho najbližšie dostupného servisného strediska.

8. Ak dôjde k poškodeniu služobného vozidla pri havárii, poskytovateľ začne s plnením až po vykonaní odhadu škody poisťovňou, v ktorej je vozidlo poistené, alebo po obdržaní stanoviska objednávateľa, v ktorom mu bude udelený výslovný pokyn na bezodkladné začatie poskytovania servisných služieb.

9. Po protokolárnom prevzatí vozidla poskytovateľ vykoná v lehote do 24 hodín predbežné ocenenie objednávateľom požadovaných servisných služieb v rozsahu a spôsobom ustanoveným v Čl. II zmluvy a stanoví termín na prebratie opraveného služobného vozidla objednávateľom. Predbežnú cenu je poskytovateľ povinný odsúhlasiť písomne s objednávateľom, alebo s objednávateľom poverenou osobou.

10. Odsúhlasenú predbežnú sumu nie je možné v priebehu poskytovania servisných služieb a vykonávania opráv prekročiť o viac ako 8%. V prípade, že by si postup vyžadoval navýšenie odsúhlasenej predbežnej sumy o viac ako 8%, je túto skutočnosť poskytovateľ povinný bezodkladne oznámiť objednávateľovi, alebo objednávateľom poverenej osobe a prerušiť výkon poskytovania servisných služieb do doby odsúhlasenia novej navýšenej sumy objednávateľom.

11. Pre stanovovanie predpokladaných termínov dodania plnení servisných služieb platí vo všeobecnosti, že servisné služby budú dodávané nasledovne:

* drobné servisné služby a pravidelné servisné prehliadky – 1 hod. až 1 pracovný deň od prevzatia vozidla poskytovateľom,
* bežné servisné služby (opravy podvozku, výmena dielov) – do 2 pracovných dní od prevzatia vozidla poskytovateľom,
* výmena častí karosérie, lakovanie – 3 až 10 pracovných dní od prevzatia vozidla poskytovateľom,
* veľké servisné služby a havárie – do 5 až 30 pracovných dní od prevzatia vozidla poskytovateľom.

Dohodou zmluvných strán môžu byť dodacie lehoty s prihliadnutím na okolnosti dojednané individuálne a je prípustné, aby sa takto dojednané dodacie lehoty odchýlili od všeobecne stanovených lehôt maximálne o 15 pracovných dní.

12. Ak pri výkone servisných prác a poskytovaní servisných služieb nastanú nepredvídané okolnosti, ktoré poskytovateľovi odôvodnene znemožnia odovzdať služobné motorové vozidlo po vykonaní služieb, opráv alebo údržby objednávateľovi v termíne stanovenom v súlade s ustanovením bodu 11. tohto článku, je možné po vzájomnej dohode zmluvných strán určiť náhradný termín na odovzdanie. Odovzdanie vozidla v náhradnom termíne podľa predchádzajúcej vety nie je na účely tejto zmluvy považované za omeškanie poskytovateľa s plnením.

13. Objednávateľ pri preberaní služobného vozidla skontroluje poskytnutie objednaných služieb a ich prevzatie potvrdí podpisom na preberacom protokole. Potvrdenie prevzatia poskytnutých služieb formou preberacieho protokolu nemá vplyv na záruku za práce a dodané náhradné diely a nie je spôsobilé vyvolať zánik prípadných budúcich reklamačných nárokov objednávateľa.

14. Objednávateľ pri preberaní služobného vozidla zároveň prekontroluje stav nádrže a množstvo PHM, pričom dojazdová dráha nesmie byť kratšia ako bolo zaprotokolované pri odovzdaní vozidla. V opačnom prípade je poskytovateľ povinný škodu vo výške hodnoty zisteného rozdielu v objemoch PHM objednávateľovi bezodkladne nahradiť. Cena za pohonné hmoty bude určená nasledovne:

a) cena nafty ako mesačná priemerná cena nafty za príslušný mesiac za jeden liter podľa údajov Štatistického úradu Slovenskej republiky (http://portal.statistics.sk/showdoc.do?docid=58612) a

b) cena benzínu ako mesačná priemerná cena benzínu za príslušný mesiac za jeden liter podľa údajov Štatistického úradu Slovenskej republiky (http://portal.statistics.sk/showdoc.do?docid=58612).

15. Poskytovateľ je povinný pri poskytovaní služieb podľa tejto zmluvy používať výhradne originálne náhradné diely, resp. súčiastky a zodpovedá za riadne poskytnutie servisných služieb spočívajúcich najmä, no nielen vo výkone opráv a údržby služobných motorových vozidiel objednávateľa.

**Čl. IV**

**Trvanie a zánik zmluvy**

1. Zmluva sa uzatvára na dobu od 01.01.2022 do 31.12.2023 odo dňa nadobudnutia jej účinnosti, alebo do vyčerpania Maximálnej ceny, ak toto nastane skôr.

2. Zmluvné strany sa dohodli, že platnosť zmluvy možno ukončiť aj:

a) písomnou dohodou oboch zmluvných strán,

b) odstúpením od zmluvy najmä, avšak nielen v prípade, ak poskytovateľ alebo objednávateľ opakovane poruší povinnosti vyplývajúce z tejto zmluvy a bol na možnosť odstúpenia od zmluvy druhou zmluvnou stranou písomne upozornený,

c) písomnou výpoveďou celej zmluvy alebo jej časti zo strany objednávateľa bez udania dôvodu s (tridsať) 30 dňovou výpovednou lehotou, ktorá začne plynúť prvým dňom kalendárneho mesiaca nasledujúceho po mesiaci v ktorom bola doručená písomná výpoveď druhej zmluvnej strane.

**Čl. V**

**Miesto poskytovania služieb**

1. Miestom poskytovania služieb sa podľa tejto zmluvy rozumejú servisné prevádzky poskytovateľa, ktorých zoznam tvorí prílohu tejto zmluvy pod por. číslom 3.

**Čl. VI**

**Záručná doba**

1. Poskytovateľ dáva objednávateľovi záruku na všetky poskytnuté servisné služby a s nimi spojené plnenia 24 mesiacov. Záručná doba začína plynúť dňom nasledujúcim po dni odovzdania plnenia objednávateľovi, alebo objednávateľom oprávnenej osobe. Dokladom osvedčujúcim odovzdanie plnenia na účely stanovenia začiatku plynutia záručnej doby, je dohodou zmluvných strán výlučne preberací protokol, podpísaný oboma zmluvnými stranami, alebo ich oprávnenými osobami.

**Čl. VII**

**Zmluvné pokuty**

1. Poskytovateľ zaplatí objednávateľovi zmluvnú pokutu vo výške 50,- EUR za každý deň omeškania s poskytovaním servisných služieb podľa tejto zmluvy.

2. Ak poskytovateľ neodstráni reklamované vady poskytnutých servisných služieb v dohodnutej lehote, zaplatí objednávateľovi zmluvnú pokutu vo výške 50,- EUR za každý deň omeškania s odstránením reklamovaných vád.

3. Ak je objednávateľ v omeškaní so zaplatením faktúry, môže poskytovateľ uplatniť voči nemu úrok z omeškania vo výške 0,05 % z dlžnej sumy za každý deň omeškania po lehote splatnosti faktúry.

**Čl. VIII**

**Práva a povinnosti zmluvných strán**

1. Poskytovateľ je povinný poskytovať servisné služby počas celého trvania zmluvného vzťahu s vynaložením odbornej starostlivosti, hospodárne a efektívne, pričom musí postupovať podľa požiadaviek objednávateľa a dbať na jeho oprávnené záujmy.

2. Pri poskytovaní servisných služieb je poskytovateľ povinný objednávateľovi dodávať výlučne nové originálne náhradné diely a súčiastky, ktoré sú zbavené akýchkoľvek práv tretích osôb. Porušenie povinnosti podľa predchádzajúcej vety je považované za závažné porušenie zmluvy a zakladá objednávateľovi právo na odstúpenie od zmluvy.

**Čl. IX**

**Osobitné ustanovenia o vystavovaní objednávok**

1. Zoznam osôb poverených objednávateľom vykonávať za objednávateľa úkony predpokladané touto zmluvou, menovite vystavovať objednávky, odsúhlasovať predbežné ceny a termíny plnenia, podpisovať zákazkové listy, odovzdávať a preberať služobné motorové vozidlá, to všetko v súvislosti s poskytovaním servisných služieb a zároveň poskytovať za stranu objednávateľa požadovanú primeranú súčinnosť:................verejný obstarávateľ doplní pred podpísaním zmluvy.

**Čl. X**

**Spoločné a záverečné ustanovenia**

1. Zmluva nadobúda platnosť dňom podpísania obidvoma zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv vedenom Úradom vlády SR podľa § 47a ods. 1 zákona č. 40/1964 Zb. Občianskeho zákonníka v znení neskorších predpisov v nadväznosti na § 5a ods. 1 a 4 zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.

2. Zmluvné strany sa zaväzujú všetky rozpory, ktoré vzniknú medzi nimi po dobu platnosti tejto zmluvy, riešiť prednostne dohodou. Ak nedôjde medzi zmluvnými stranami k dohode, je oprávnená ktorákoľvek z nich požiadať o rozhodnutie príslušný súd Slovenskej republiky.

3. Zmluvné strany sa v súlade s ust. § 262 ods. 1 Obchodného zákonníka dohodli, že záväzkový vzťah založený touto zmluvou sa spravuje Obchodným zákonníkom.

4. Táto zmluva je vyhotovená v štyroch (4) rovnopisoch, z ktorých štyri (2) vyhotovenia obdrží objednávateľ a dve (2) vyhotovenia poskytovateľ.

5. Neplatnosť niektorého z ustanovení zmluvy nemá vplyv na platnosť ostatných ustanovení zmluvy. Ak sa niektoré z ustanovení zmluvy stane neplatným z dôvodu rozporu s právnymi predpismi Slovenskej republiky, zaväzujú sa obe zmluvné strany takéto ustanovenie nahradiť iným, ktoré najviac zodpovedá účelu a právnemu významu pôvodného ustanovenia zmluvy.

6. Zmluvné strany vyhlasujú, že sú si vedomé všetkých následkov vyplývajúcich zo zmluvy, ich zmluvná voľnosť nie je ničím obmedzená a že im nie sú známe okolnosti, ktoré by im bránili platne uzavrieť zmluvu. Zmluvné strany vyhlasujú, že zmluvu si riadne prečítali, jej obsahu porozumeli a táto plne zodpovedá ich skutočnej vôli, ktorú prejavili slobodne, vážne, určite a zrozumiteľne, bez omylu, bez časového tlaku alebo jednostranne nápadne nevýhodných podmienok, bez akéhokoľvek psychického alebo fyzického nátlaku.

7. Neoddeliteľnú súčasť tejto zmluvy tvoria tieto prílohy:

Príloha č. 1: Jednotkový cenník služieb vrátane predpokladaného rozsahu poskytovania servisných služieb jednotlivým organizáciám verejného obstarávateľa počas celej doby trvania zmluvného vzťahu.

Príloha č. 2: Zoznam organizácií a im prináležiacich vozidiel, pre ktoré je poskytovanie servisných služieb zmluvou dojednané, spolu s údajom o zatriedení vozidiel do tried a miestom ich lokalizácie počas bežnej prevádzky

Príloha č. 3: Zoznam servisných prevádzok poskytovateľa s uvedením adries, zodpovedných osôb a kontaktných údajov [*doplní uchádzač s uvedením názvu prevádzky a presnej adresy*].

V Bratislave, dňa ....................... V .........................., dňa ..................

Za objednávateľa: Za poskytovateľa:

..................................................

prof. Ing. Ferdinand Daňo, PhD.

rektor